142. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ42/982 της 8/18 Νοεμ. 1999 (ΦΕΚ Β΄ 2032) Βεβαίωση χρόνου ασφάλισης ασφαλισμένων του ΤΣΑΥ . Έχοντας υπόψη: 1.Τις διατάξεις του άρθρ. 47 του Νομ. 2676/99 «Οργανωτική και λειτουργική αναδιάρθρωση των φορέων Κοινωνικής Ασφάλισης και άλλες διατάξεις» (ΦΕΚ 1Α΄). 2.Τις διατάξεις των άρθρ. 23, 24 και 27 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137 Α΄) και Π.Δ. 437/85 «Καθορισμός  και ανακατανομή των αρμοδιοτήτων των Υπουργείων» (ΦΕΚ 157 Α΄). 3.Το Π.Δ/γμα 366/98 «Διορισμός Υπουργών και Υφυπουργών» (ΦΕΚ 245 Α΄) και την αριθ. 1749/4.11.98 Απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Εργασίας και Κοινωνικών Ασφαλίσεων» (ΦΕΚ 1171 Β΄). 4.Το Π.Δ/γμα 213/92 «Οργανισμός της Γενικής Γραμματείας Κοινωνικών Ασφαλίσεων» (ΦΕΚ 102 Α΄). 5.Το Π.Δ/γμα 372/95 «Μεταφορά της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων στο Υπουργείο Εργασίας» (ΦΕΚ 201 Α΄). 6.Τις διατάξεις της παρ. 3 του άρθρ. 29 Α  του Νόμ. 1558/85 όπως προστέθηκαν με το άρθρ. 27 του Νόμ. 2081/92 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/87 για τον εκσυγχρονισμό των επαγγελματικών οργανώσεων, των εμπόρων, βιοτεχνών και λοιπών επαγγελματιών και άλλες διατάξεις» (ΦΕΚ 154 Α΄). Το γεγονός ότι, από την απόφαση αυτή δεν επιβαρύνεται ο Κρατικός Προϋπολογισμός και ο Προϋπολογισμός του ΤΣΑΥ , ούτε επέρχεται μείωση των εσόδων τους. 7.Την αριθ. 675/8/6/1999 Απόφαση του Δ.Σ. του ΤΣΑΥ , αποφασίζουμε: 1.Τα δικαιολογητικά που απαιτούνται για την έκδοση βεβαίωσης χρόνου ασφάλισης πριν την συνταξιοδότηση από το ΤΣΑΥ , είναι τα εξής: α)Υποβολή σχετικής αίτησης και προσκόμιση αίτησης αστυνομικής ταυτότητας. β)Ασφαλιστικό βιβλιάριο. γ)Αποδεικτικά άσκησης επαγγέλματος όπως ισχύει και κατά την υποβολή της σχετικής αίτησης για συνταξιοδότηση. 2.Η βεβαίωση χρόνου ασφάλισης που εκδίδεται από το ΤΣΑΥ θα συνοδεύεται απαραιτήτως από βεβαίωση της αρμόδιας Διεύθυνσης του ΤΣΑΥ , για τυχόν υπάρχουσες οφειλές. 